Mogens Andersen
Store norske leksikon,Kunst og estetikk,Bildende kunst,Kunsthistorie,Abstrakt ekspresjonisme
Mogens Andersen var en dansk maler. Han var elev av Rostrup Bøyesen i 1933–1939. Med utgangspunkt i kubismen skapte han i sine oppstillinger og stilleben klare, fint avbalanserte komposisjoner med vel avstemte farger, i senere år helt abstrakte, ekspressive arbeider.
Han utførte to store dekorasjonsmalerier i Hovedbiblioteket i København (1959), keramisk utsmykning til kunstmuseet i Bochum i Tyskland (1981) og utsmykning av Sejs-Svejbæk kirke ved Silkeborg (1990). Han laget dessuten fargegrafikk, kartonger til billedtepper og keramiske arbeider for Den Kongelige Porcelainsfabrik. Les mer i Store norske leksikon abstrakt ekspresjonisme abstrakt kunst kunst i Danmark kubisme